text: Dankort-svindler blev hurtigt genkendt 
  04 juli 2014 kl. 11.48
  Der gik kun ganske få minutter fra TV SYD offentliggjorde billedet af en mand, der har misbrugt et stjålet Visa-Dankort, til Syd- og Sønderjyllands Politi fik et afgørende tip om mandens identitet.
  Manden er fra Fredericia og blev genkendt af en række personer - og det er nu kun et spørgsmål om tid, inden han går i politiets net.
  Politiet har tidligere offentligt advaret om at ville offentliggøre billederne, hvis manden ikke meldte sig selv. Da han ikke selv kontaktede politiet, blev billederne sendt ud til medierne.
  Den retmæssige ejer af Visa-Dankortet har anmeldt, at han lørdag den 17. maj mistede sit Visa-Dankort. Han så det sidst om morgenen.
  I løbet af weekenden bliver kortet så brugt til at hæve/ købe på i Brørup, Fredericia, Middelfart, Kolding, Bramming og Holsted.
  